แฮนริค มะคีทาเรียน

แฮนริค มะคีทาเรียน (, ; เกิด 21 มกราคม ค.ศ. 1989) เป็นนักฟุตบอลชาวอาร์มีเนีย ปัจจุบันเล่นในตำแหน่งกองกลางตัวรุกให้แก่อินเตอร์มิลาน สโมสรในอิตาลี มะคีทาเรียนได้เข้าร่วมการแข่งขันระดับทีมชาติ 59 นัด และทำประตูให้กับทีมชาติอาร์มีเนียไปได้ 19 ประตูนับตั้งแต่ลงสนามครั้งแรกเมื่อวันที่ 14 มกราคม ค.ศ. 2007 สโมสรที่เคยสังกัดก่อนหน้านี้ได้แก่ พยูนิก, เมตาลุรห์โดเนตสค์, ชัคตาร์โดเนตสค์, โบรุสซีอาดอร์ทมุนท์, แมนเชสเตอร์ยูไนเต็ด และอาร์เซนอล ตามลำดับ

มะคีทาเรียนได้รับเลือกให้เป็นนักฟุตบอลอาร์มีเนียแห่งปีใน ค.ศ. 2009, 2011 และ 2012 และยังได้รับการลงคะแนนให้เป็นผู้เล่นยอดเยี่ยมประจำฤดูกาล 2011-12 ของสโมสรชัคตาร์จากแฟนบอลของสโมสรอีกด้วย ในปี ค.ศ. 2012 มีชื่ออยู่ในทำเนียบผู้เล่น 100 อันดับแรกซึ่งรวบรวมโดยหนังสือฟุตบอลยุโรปรายปี 2012-13 ของยูฟ่า จากนั้นก็ได้รับการลงคะแนนให้เป็นนักฟุตบอลยอดเยี่ยมของเครือรัฐเอกราชประจำปี 2012 ทำให้กลายเป็นนักฟุตบอลชาวอาร์มีเนียคนแรกที่ได้รับเลือกให้เป็นผู้เล่นยอดเยี่ยมจากกลุ่มประเทศอดีตสหภาพโซเวียต

มะคีทาเรียนได้รับชื่อเล่นจากแฟนฟุตบอลบอลในอาร์มีเนียว่า แฮโน ในช่วงต้นอาชีพนักเตะของเขา และไม่นานมานี้ก็ได้รับชื่อเล่นว่า มึคเคอ และ มิคคี จากแฟนฟุตบอลของโบรุสซีอาดอร์ทมุนท์ 

มะคีทาเรียนได้ย้ายมาโบรุสซีอาดอร์ทมุนท์สู่แมนเชสเตอร์ยูไนเต็ดในช่วงเปิดฤดูกาล 2016–2017 แต่ทว่าในฤดูกาลต่อมา มีปัญหาเรื่องการเล่นที่ตกลงไป จึงถูกลดขั้นเป็นเพียงตัวสำรองและไม่ได้รับโอกาสให้ลงเล่นมากนัก ในที่สุดในช่วงต้นปี ค.ศ. 2018 ระหว่างฤดูกาล 2017–2018 จึงได้ย้ายมาสู่อาร์เซนอล โดยเป็นการแลกเปลี่ยนตัวกันกับอาเลกซิส ซานเชซ และนับเป็นนักฟุตบอลที่ 9 ที่ได้เล่นให้ทั้งสองสโมสรนี้หน้า 19, สลับขั้ว "ผี-ปืน". "ตะลุยฟุตบอลโลก" โดย หมวดแซม. ไทยรัฐปีที่ 69 ฉบับที่ 21917: วันอังคารที่ 23 มกราคม พ.ศ. 2561 ขึ้น 7 ค่ำ เดือน 3 ปีระกา มะคีทาเรียนลงเล่นให้กับอาร์เซนอลนัดแรก เมื่ออาร์เซนอลเป็นฝ่ายบุกไปเยือน สวอนซีซิตี ที่สนามลิเบอร์ตี ในพรีเมียร์ลีกนัดที่ 25 ด้วยการเป็นตัวสำรองลงมาเล่นแทนที่โมฮัมหมัด เอลเนนี ในนาทีที่ 60 และเกือบโหม่งทำประตูตีเสมอให้อาร์เซนอลได้ด้วย  แต่เมื่อจบการแข่งขัน อาร์เซนอลเป็นฝ่ายแพ้ไป 3–1

มะคีทาเรียน สามารถยิงประตูแรกให้กับอาร์เซนอลได้ในฟุตบอลยูฟ่ายูโรปาลีก ฤดูกาล 2017–18 รอบ 32 ทีมสุดท้าย นัดที่ 1 โดยอาร์เซนอลเป็นฝ่ายบุกไปเยือน เอซีมิลาน ที่สนามซานซีโร และมะคีทาเรียนยิงประตูที่ 1 ในนาทีที่ 15 ผลการแข่งขัน อาร์เซนอลเป็นฝ่ายชนะเอซีมิลาน ไป 2–0

 เกียรติประวัติ 
 เกียรติประวัติกับสโมสร 
พยูนิกแยแรวัน
อาร์มีเนียนพรีเมียร์ลีก (4): 2006, 2007, 2008, 2009
อาร์มีเนียนคัพ (1): 2009
อาร์มีเนียนซูเปอร์คัพ (2): 2007, 2009

ชัคตาร์โดเนตสค์
ยูเครเนียนพรีเมียร์ลีก (3): 2010-11, 2011-12, 2012-13
ยูเครเนียนคัพ (3): 2010-11, 2011-12, 2012-13
ยูเครเนียนซูเปอร์คัพ (1): 2012

โบรุสซีอาดอร์ทมุนท์
เดเอ็ฟเอ็ล-ซูเพอร์คัพ: 2014

แมนเชสเตอร์ยูไนเต็ด
เอฟเอคอมมูนิตีชีลด์ : 2016
ยูฟ่ายูโรปาลีก: 2016–17

โรมา
ยูฟ่ายูโรปาคอนเฟอเรนซ์ลีก: 2021–22

อินเตอร์มิลาน
Serie A: 2023–24
Coppa Italia: 2022–23
 ซูแปร์โกปปาอีตาเลียนา: 2022
UEFA Champions League รองชนะเลิศ: 2022–23

 เกียรติประวัติเฉพาะตัว 
รางวัลรองเท้าทองคำของยูเครเนียนพรีเมียร์ลีก (1): 2012-13
นักฟุตบอลอาร์มีเนียแห่งปี (3): 2009, 2011, 2012
นักฟุตบอลแห่งปีของยูเครเนียนพรีเมียร์ลีก (1): 2012
นักฟุตบอลยอดนิยมที่ยังเล่นอยู่ในปัจจุบันของ IFFHS (1): 2012
นักฟุตบอลแห่งปีของกลุ่มรัฐบอลติกและเครือรัฐเอกราช (1): 2012

 อ้างอิง 

 แหล่งข้อมูลอื่น 



 Bundesliga profile




หมวดหมู่:บุคคลที่เกิดในปี พ.ศ. 2532
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวอาร์มีเนีย
หมวดหมู่:ผู้เล่นโบรุสซีอาดอร์ทมุนท์
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในเซเรียอา
หมวดหมู่:กองกลางฟุตบอล
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:ผู้เล่นในชุดชนะเลิศยูฟ่าคอนเฟอเรนซ์ลีก
หมวดหมู่:บุคคลจากเยเรวาน